I 1941 kom han til Little Norway ved Toronto i Canada der han fikk den første opplæringen som krigsflyger. Under andre verdenskrig var Spang jagerflyger for RAF i Storbritannia og tjenestegjorde fra april 1942 i 331 (N) Squadron. Fram til april 1945 deltok han i 242 offensive operasjoner over tyskkontrollert område. Med en score på 10,33 regnes Spang som et av andre verdenskrigs fremste norske flyveress.